b"\n_START_ARTICLE_\nKhass Oda\n_START_PARAGRAPH_\nKhass Oda (Cambra Privada) fou un dels quatre departaments en qu\xc3\xa8 estava organitzat l'enderan o servei interior del palau otom\xc3\xa0 (els altres tres eren el departament del Tresor o khazine, el Guarda-menjador privat o kilar-i khass, i la Gran i Petita Cambres o B\xc3\xbcy\xc3\xbck ve K\xc3\xbc\xc3\xa7\xc3\xbck Odalar. Fou creat per Mehmet II el Conqueridor (1444\xe2\x80\x931446 i 1451-1481) i disposava de 32 patges (i\xc3\xa7 oghlan, tamb\xc3\xa9 khass odallar). Selim I en va apujar el nombre fins a 40. El principal dels patges servia personalment al sult\xc3\xa0 al departament ma-beyn i per aix\xc3\xb2 aquests patges eren anomenats ma-beyndjis."